# Ođđa dálkkádatláhka cealkima várás

**Birasministeriija lea sádden ođđa ovdanbuktojumi ođđa dálkkádatláhkan cealkima várás. Ođasnuhttima ulbmilin lea sihkkarastit, ahte Suopma joksá čađđaneutrálavuođa jagi 2035 Sanna Marina ráđđehusprográmma mielde. Cealkináigi nohká čakčamánu 6. beaivvi.**

Dálkkádatlága plánat stivrejit Suoma álbmotlaš dálkkádatpolitihka. Plánaid mielde sihkkarastojuvvo oasistis, ahte dálkkádatrievdama goahcama ja dálkkádatrievdama vuogáiduvvama álbmotlaš ulbmilat joksojuvvojit.

Evttohusa vuođul láhkii lasihuvvolii Supmii ulbmil leahkit čađđaneutrála jagi 2035. Láhkii čáhkaduvvole maid luoitogeahpidanulbmilat dálkkádatpanela ávžžuhusaid mielde: 60 proseantta luoitogeahpidanulbmil jahkái 2030 ja 80 proseantta luoitogeahpidanulbmil jahkái 2040, buohtastahtedettiin jagi 1990 luoittuid dássái. Jagi 2050 ulbmil, mii gullá gustojeaddji dálkkádatláhkii, áigeguovdilastojuvvolii dađi lági mielde, ahte luoitogeahpidanulbmil livččii 90 proseantta jagi 1990 dásis, dattetge vikkadettiin 95 prosentii.

”Dálkkádatlága ođasnuhttin dáhkida, ahte Suopma doaibmá čavgadit dálkkádatkriissa bisseheami várás ja dahká iežas oasi Parisa soahpamuša ulbmiliid ollašuhttima várás. Čađđaneutrálavuođa ulbmil 2035 girjejuvvo láhkii ja váfistuvvo ná oba Suoma ulbmilin. Lága luoitogeahpidanulbmilat leat ásahuvvon diehtaga oainnu guldaleami mielde, Suoma dálkkádatpanela ávžžuhusaid mielde. Jagi 2030 rádjái háhpohallojuvvo 60 proseantta luoitogeahpádus” dadjá biras- ja dálkkádatministtar **Krista Mikkonen**.

Eanangeavahansektoris lea mearkkašahtti rolla luoittuid dagaheaddjin ja daid goahcamis. Plánenvuogádaga guovddášođastus livččii dat, ahte eanangeavahansektor čáhkaduvvolii dálkkádatláhkii. Eanangeavahansektora plánas boađálii ođđa plána dálkkádatplána mielde.

## Lága ođđa ulbmilin lea dorvvastit sápmelaččaid vuoigatvuođaid

Dálkkádatlága ođastusas riikkavuložat ja eará čanusjoavkkut leat gullojuvvon viidát. Gullamiid earenoamáš čuozáhatjoavkun leat leamaš sápmelaččat, sihke mánát ja nuorat, geaid dálkkádatrievdan guoskkaha earenoamáš vuogi mielde.

Lága ođđa ulbmilin livččii dorvvastit oasistis sápmelaččaid eavttuid bajásdoallat ja ovddidit iežaset giela ja kultuvrra. Dasa lassin vuođđuduvvolii sámi dálkkádatráđđi, mii identifiserelii sámi kultuvrra ovddideami dáfus guovddášáššiid plánaid válmmastallamis.

Lága válmmastallama doarjjan lea doaibman birasministeriija ásahan bargojoavku, man lahttun doibme sierra ministeriijaid virgeolbmot. Bargojoavkku bargu nogai njukčamánus, man maŋŋel lága válmmastallan lea jotkojuvvon birasministeriijas.

”Bargojoavkku bargu attii buori vuođu láhkaválmmastallamii. Maiddái gullamiin lea leamaš dehálaš rolla ođđa dálkkádatlága válmmastallamis. Sávvatnai aktiivvalaš oassálastima maid cealkámušjorrosis”, dadjá bargojoavkku ságadoallin doaibman **Leena Ylä-Mononen**.

Mánát ja nuorat leat gullojuvvon jeavddalaččat válmmastallama áigge. Geasi áigge Nuoraid Akademiija ollašuhttá prošeavtta, mas 12–17-jahkásaččat ráhkadit iežaset cealkámušaid láhkaárvalusas. Nuoraid gullan ollašuhttojuvvo riikkaviidosaččat earálágán geasseleairraid olis sihke oahppolágádusovttasbargun.

Cealkámušaid sáhttá addit 6.9.2021 rádjái lausuntopalvelu.fi -bálvalusas.

Cealkinbivdda ja hámus ráđđehusa ovdanbuktojupmin (liŋka lausuntopalvelu.fi)

## Lassidieđut

**Riikka Yliluoma**biras- ja dálkkádatministara sierraveahkki 0295 250 091
riikka.yliluoma@ym.fi

**Leena Ylä-Mononen**
njunušhoavda
birasministeriija
0295 250 023
leena.yla-mononen@ym.fi

**Jarmo Muurman**
birasráđđi
birasministeriija
0295 250 185
jarmo.muurman@ym.fi

​